Държавен вестник, бр. 28, 2002 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  28
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 95
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за държавните помощи, приет от ХХХIХ
Народно събрание на 7 март 2002 г.
Издаден в София на 13 март 2002 г.
Подпечатан с държавния печат.
Президент на републиката:
Георги Първанов
Министър на правосъдието:
Антон Станков
ЗАКОН
за държавните помощи
Г л а в а  п ъ р в а
ОБЩИ ПОЛОЖЕНИЯ
Предмет
Чл. 1. (1) Този закон урежда условията и
реда за наблюдение и контрол на държавни-
те помощи, както и за оценка на тяхната съв-
местимост с принципите на свободната кон-
куренция.
(2) Оценката по ал. 1 се прави в съответствие
със задълженията, поети от Република Бълга-
рия по силата на международни договори.
(3) “Държавна помощ” е всяка помощ, пре-
доставена от държавата или общината, или за
сметка на държавни или общински ресурси,
пряко или чрез други лица, под каквато и да е
форма, която нарушава или застрашава сво-
бодната конкуренция чрез поставяне в по-бла-
гоприятно положение на определени пред-
приятия, производството или търговията на
определени стоки, или предоставянето на оп-
ределени услуги.
(4) Разпоредбите на този закон се прилагат
и по отношение на помощи, предоставяни на
предприятия, на които държавата или община-
та възлага извършването на услуги от общест-
вен интерес, доколкото прилагането им не пре-
пятства фактически или юридически изпълне-
нието на задачите, които са им възложени.
(5) Този закон не се прилага по отношение
на държавната помощ:
1. предоставяна в земеделието и в рибното
стопанство;
2. предназначена изключително за отбрани-
телната промишленост.
(6) Помощите за отделно предприятие на
обща стойност под 200 000 лв. за срок 3 години,
независимо от формата или източника на по-
мощта, с изключение на помощите:
1. за експортно ориентирани дейности и та-
кива, чрез които се предоставя предимство на
местните пред вносните стоки;
2. в областта на транспорта и корабостро-
енето;
3. предназначени за продукти, обхванати от
Протокол № 2 за изделията, третирани от Дого-
вора за Европейското обединение за въглища и
стомана във връзка с чл. 17 на Европейското
споразумение за асоцииране между Европейските
общности и техните страни членки, от една стра-
на, и Република България—от друга страна,
се считат за съвместими с принципите на сво-
бодната конкуренция и за тях се прилагат само
разпоредбите на глава трета.
Режим за предоставяне на държавна помощ
Чл. 2. (1) Държавна помощ може да бъде
предоставена само когато е разрешена по пред-
видения в този закон ред.
(2) Режимът по ал. 1 се прилага както по
отношение на индивидуалните помощи, така и
по отношение на схемите за държавна помощ.
Допустими помощи
Чл. 3. Предоставянето на държавна помощ
е допустимо, когато помощта:
1. има социален характер и се предоставя на
отделни лица, при условие, че помощта се оказ-
ва без дискриминация относно произхода на
съответните стоки;
2. е предназначена да отстрани щетите, при-
чинени от природно бедствие или други извън-
редни събития.
Помощи, които могат да бъдат приети
за допустими
Чл. 4. Предоставянето на държавна помощ
може да бъде прието за допустимо, когато по-
мощта:
1. насърчава икономическото развитие на
райони с ниско жизнено равнище или с висока
безработица;
2. подпомага изпълнението на проект със
значителен икономически интерес за Репуб-
лика България и за страните, с които тя е ус-
тановила режим за наблюдение на държавни-
те помощи или за преодоляване на съществе-
ни трудности в икономиката на Република
България;
3. подпомага развитието на определени сто-
пански дейности или отделни икономически
райони, доколкото не се засягат по неблагопри-
ятен начин условията на търговския обмен
между Република България и държавите, с ко-
ито тя е установила режим за наблюдение на
държавните помощи;
4. подпомага запазването на културното и
историческото наследство, при положение, че
не засяга търговските условия и конкуренция-
та до степен, която е в противоречие с взаимни-
те интереси на страните.